Victor Neggo

Alexander Victor Woldemar Neggo (ka Viktor Neggo; 24. detsember 1890 Kuressaare, Saaremaa – 15. juuni 1942 Ussollagi vangilaager, Solikamsk, Permi oblast) oli Eesti poliitik, pedagoog ja haridustegelane.

Haridus
Kooliharidust hakkas omandama kodus, seejärel õppis Kuressaares M. Eisenschmidti eraalgkoolis ning sealses kroonugümnaasiumis, mille lõpetas 1910. aastal. Pärast seda õppis Peterburi ülikooli füüsika-matemaatika teaduskonnas. Korp! Fraternitas Estica vilistlane.

Elukäik
Töötas õppejõuna Kuressaares, Tartus, Tallinnas, sõjakoolis, Narvas ja Valgas. 

Neggo oli Tallinna omakaitse salgaülem. Võttis osa iseseisvusmanifesti väljakuulutamise eeltöödest ja põrandaalusest organiseerimistööst Saksa okupatsiooni ajal. Oli chargé d'affaires ja konsul Pihkvas Vene Loode valitsuse juures ja välisministeeriumi sekretariaadis konsulaar- ja passiosakonna juhataja kohusetäitja ning Berliini Eesti peakonsulaadi sekretär. 

1917. aastal valiti ta Saaremaalt Radikaal-Sotsialistliku Partei (hilisema Tööerakonna) kandidaadina Eesti Maanõukokku. Hiljem läks ta üle Maaliitu.Piret Hiie (2010). 1919. aasta mäss Muhu- ja Saaremaal. Saaremaa Muuseumi toimetised. 6. Kuressaare, lk 47 1919. aasta jaanuarist kuni augustini töötas ta Eesti Ajutise Valitsuse Saare maakonna komissarina, ülesandega kontrollida seaduste ning Eesti Ajutise Valitsuse määruste ja korralduste täitmist kohalike ametiasutuste poolt.Hiie 2010, lk 45 Neggo ametiajal toimus Saaremaa mäss (juhtis selle likvideerimist), mille kohta ta avaldas hiljem mitu kirjutist.Hiie 2010, lk 8

Võttis osa Kaitseliidu tegevusest alates selle loomisest, olles mitme maleva propagandapealik ja vanem. Oli Noorte Kotkaste üks ellukutsujatest ja lühiajaliselt esimene peastaabi ülem. 

1932–1934 oli Valga Ühisgümnaasiumi ja 1934–1940 Tartu Poeglaste Gümnaasiumi direktor.http://www.ra.ee/dgs/browser.php?tid=68&iid=110700257154&img=era0031_002_0000294_00703_t.jpg&tbn=1&pgn=36&prc=30&ctr=0&dgr=0&lst=2&hash=5260ad8eddfc21610b04293ceb6fe21c 

Surmaotsus, hukati.

Isiklikku
Tema abikaasa oli Lucia Neggo, kes oli tegev nais- ja noorsoo-organisatsioonides (oli nt Valgas kodutütarde ringkonnavanem, kuulus kodutütarde organisatsiooni ja naiskodukaitsesse). Victor Neggol oli kaks poega ja kaks tütart.

Tunnustus
1929 – Eesti Punase Risti II järgu II astme teenetemärk 
1930 – Kotkaristi V klassi teenetemärk
1938 – Valgetähe IV klassi teenetemärk

Viited

Välislingid

Korporatsioon Fraternitas Estica, coetus 1911/1912

Kategooria:Eesti pedagoogid
Kategooria:Eestimaa Kubermangu Ajutise Maanõukogu liikmed
Kategooria:Rahvuskogu liikmed
Kategooria:Konstantin Päts'i Riigivanemaks Valimist Korraldava Komitee poliitikud
Kategooria:Õpetajate Koja nõukogu liikmed
Kategooria:Kaitseliidu peastaabi koosseis
Kategooria:Kaitseliidu Narva maleva liikmed
Kategooria:Kaitseliidu Tartu maleva liikmed
Kategooria:Kaitseliidu Valgamaa maleva liikmed
Kategooria:Kotkajuhid
Kategooria:Tartu Ülikooli matemaatika-loodusteaduskonna vilistlased
Kategooria:Korporatsioon Fraternitas Estica liikmed
Kategooria:Eesti Punase Risti II järgu II astme teenetemärgi kavalerid
Kategooria:Kotkaristi V klassi teenetemärgi kavalerid
Kategooria:Valgetähe IV klassi teenetemärgi kavalerid
Kategooria:Hukatud Eesti poliitikud
Kategooria:Sündinud 1890
Kategooria:Surnud 1942